पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर । राजस्थान माध्यमिक शिक्षा बोर्ड ने प्रवेशिका परीक्षा का परिणाम बुधवार को घोषित कर दिया। भरतपुर की विजय लक्ष्मी ने मेरिट में पहला स्थान प्राप्त किया है। दूसरे स्थान पर खैरथल मंडी, अलवर की सोनाली गुप्ता रही, वहीं किशनगढ़ अजमेर के लक्ष्मी नारायण वैष्णव को तीसरा स्थान हासिल हुआ। ओवर आल परिणाम में लड़कियों ने मारी बाजी।
प्रवेशिका परीक्षा का परिणाम 53$.45 प्रतिशत रहा। नियमित परीक्षार्थियों का परीक्षा परिणाम 53.70 प्रतिशत तथा स्वयंपाठी परीक्षार्थियों का परीक्षा परिणाम 4.35 प्रतिशत रहा है। गत वर्ष की भांति इस वर्ष भी बालिकाओं का परीक्षा परिणाम बालकों की तुलना में बेहतर रहा है। बालिकाओं का कुल परीक्षा परिणाम 54$13 प्रतिशत और बालकों का कुल परीक्षा परिणाम 52.84 प्रतिशत रहा है।
इस परीक्षा के लिए 9 हजार 487 परीक्षार्थी पंजीकृत किए गए।
इनमें से 9 हजार 207 परीक्षार्थी परीक्षा में बैठे। परीक्षा में बैठे नियमित परीक्षार्थियों की संख्या 9 हजार 161 तथा स्वयंपाठी 46 परीक्षार्थी है। कुल 4 हजार 921 परीक्षार्थी उत्तीर्ण घोषित किए गए। प्रथम श्रेणी में कुल 490 द्वितीय श्रेणी में 2 हजार 552 तथा तृतीय श्रेणी में 1 हजार 879 पास घोषित किए गए। 537 परीक्षार्थी पूरक परीक्षा योग्य घोषित किए गए।
भरतपुर की लड़की टॉपर
बोर्ड अध्यक्ष डॉ पीएस वर्मा ने बताया कि प्रवेशिका परीक्षा की अस्थायी मेरिट लिस्ट में प्रथम स्थान श्री लक्ष्मी नारायण प्रवेशिका संस्कृत विद्यालय, सिकरोरी (भरतपुर) की कुमारी विजयलक्ष्मी शर्मा पुत्री बास देव नामांक 2611499 ने 600 में से 537 अंक प्राप्त कर किया।
द्वितीय स्थान राजकीय वरिष्ठ उपाध्याय संस्कृत विद्यालय, खैरथल मंडी (अलवर) की कुमारी सोनाली गुप्ता पुत्री डालचंद गुप्ता नामांक 2610592 ने 600 में से 532 अंक प्राप्त कर किया। तृतीय स्थान रिसेंट प्रवेशिका संस्कृत विद्यालय, कृष्णापुरी, मदनगंज-किशनगढ़ (अजमेर) के लक्ष्मीनारायण वैष्णव पुत्र शंकर वैष्णव नामांक 2610090 ने 600 में से 517 अंक के साथ हासिल किया।
संवीक्षा के लिए 24 तक आवेदन
बोर्ड सचिव मिरजूराम शर्मा ने बताया कि बोर्ड का यह परिणाम बोर्ड की वेबसाइट पर उपलब्ध कराया गया है। इस परीक्षा में प्रविष्ट हुए परीक्षार्थी, परीक्षा परिणाम घोषणा के दस दिवस की अवधि में ही संवीक्षा अथवा उत्तर पुस्तिका की फोटो प्रति प्राप्त करने के लिए आवेदन कर सकेंगे। प्रवेशिका के विद्यार्थी 24 जून तक इस संबंध में आवेदन कर सकेंगे। परीक्षार्थी को संवीक्षा या उत्तर पुस्तिका की फोटो प्रति दोनों में से किसी एक के लिए आवेदन करना होगा।
उत्तर पुस्तिका की फोटो कॉपी उपलब्ध कराने से पूर्व कार्यालय स्तर पर उत्तर पुस्तिका की संवीक्षा की जाएगी। इसलिए फोटो कॉपी के लिए आवेदन करने वाले परीक्षार्थियों को संवीक्षा का आवेदन पत्र पृथक से भरने की आवश्यकता नहीं है। संवीक्षा का शुल्क दो सौ रुपए प्रति विषय तथा उत्तर पुस्तिका की फोटो प्रति का शुल्क चार सौ रुपए प्रति उत्तर पुस्तिका निर्धारित किया गया है। प्रवेशिका परीक्षा : लड़कियां रहीं आगे, ५३.४५ प्रतिशत रहा परिणाम
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva awa_Deva awa_Deva hin_Deva hin_Deva hin_Deva zho_Hant eng_Latn